b'\n_START_ARTICLE_\nTigranes Suuri\n_START_PARAGRAPH_\nTigranes Suuri (armeniaksi \xd5\x8f\xd5\xab\xd5\xa3\xd6\x80\xd5\xa1\xd5\xb6 \xd5\x84\xd5\xa5\xd5\xae, noin 140\xe2\x80\x9355 eaa.) oli Armenian kuningaskunnan hallitsija vuosina 95\xe2\x80\x9355 eaa._NEWLINE_H\xc3\xa4n oli edellisen kuninkaan poika tai veli, joka annettiin panttivangiksi Parthian kuningas Mithridates II:n hoviin. H\xc3\xa4n aloitti valtakuntansa laajentamisen valloittamalla Sofenen Eufrat-joen it\xc3\xa4puolella. Sitten h\xc3\xa4n liittoutui Pontoksen kuningas Mithridates VI:n kanssa ja nai t\xc3\xa4m\xc3\xa4n tytt\xc3\xa4ren Kleopatran. He sotivat yhdess\xc3\xa4 Roomaa vastaan. Tigranes teki Atropatenen kuninkaasta vasallinsa, ja valloitti Mesopotamian pohjoisosat._NEWLINE_Tigraneksen ja h\xc3\xa4nen poikansa Artavazd II:n hallintokausilla Armeniasta tuli yksi hellenistisen kulttuurin keskuksista.'